Racer-Ferrari auksjonert for over 300 millionerParis (NTB-Reuters): En 1957 Ferrari 335 Sport Scaglietti ble solgt for rekordhøye 32 millioner euro – 306 millioner kroner – på en auksjon i Paris fredag.
Den røde Ferrarien er kun produsert i fire eksemplarer og har blitt kjørt av noen av de mest berømte sjåførene i sin tid, blant andre Peter Collins, Maurice Trintignant og Wolfgang von Trips.
Ferrarien er den dyreste racerbilen som er solgt på en auksjon, skriver den britiske avisen The Telegraph. Den tidligere rekorden var en annen Ferrari, en 250 GTO, som ble solgt for 28,5 millioner euro i 2014. Bilen er en av de meste ikoniske fra motorsportens historie, og en fransk samler har til nå vært bilens eier i over 40 år.